หลายพันปีมาแล้ว
ผู้คนในอังกฤษใช้โลหะสัมฤทธิ์ ในการสร้างเครื่องมือและเครื่องประดับ
และเพื่อเป็นสกุลเงิน ในการแลกเปลี่ยน
แต่ในราว 800 ปีก่อนคริสต์ศักราช การเปลี่ยนแปลงได้เริ่มต้นขึ้น
มูลค่าของสัมฤทธิ์ตกต่ำ ก่อให้เกิดความโกลาหลและวิกฤตเศรษฐกิจ
ซึ่งในทุกวันนี้เราเรียกว่า ภาวะเศรษฐกิจถดถอย
อะไรคือสาเหตุของภาวะเศรษฐกิจถดถอย
คำถามนี้เป็นประเด็นถกเถียง อย่างเผ็ดร้อนในหมู่นักเศรษฐศาสตร์
เพื่อหาเหตุผลดีๆ
ภาวะเศรษฐกิจถดถอยอาจเป็น กิจกรรมทางเศรษฐกิจที่ลดลงอย่างไม่รุนแรง
ในประเทศหนึ่งซึ่งกินเวลานานเป็นเดือน ๆ
หรือตกต่ำในระดับโลกที่กินเวลานานเป็นปี ๆ
หรือระดับอื่น ๆ ในระหว่างนั้น
ในความซับซ้อนมากไปกว่านั้น
มีปัจจัยอีกนับไม่ถ้วน ที่ส่งผลต่อสภาพเศรษฐกิจ
ซึ่งเป็นการยากที่จะหาสาเหตุที่เฉพาะเจาะจง
ดังนั้นเป็นการง่ายหากเราเริ่มมองจากภาพรวม
ภาวะถดถอยปรากฎขึ้นเมื่อมีความปั่นป่วน
ในการรักษาสมดุล ระหว่างความต้องการซื้อและขาย
มีความไม่สอดคล้องกันระหว่าง จำนวนสินค้าที่ผู้คนต้องการซื้อ
กับจำนวนสินค้าและบริการ ที่ผู้ผลิตสามารถเสนอขาย
และราคาขายของสินค้าและบริการ นั้นเป็นตัวเร่งให้เศรษฐกิจตกต่ำ
ความสัมพันธ์ระหว่าง เศรษฐกิจกับความต้องการซื้อและขาย
สะท้อนภาพให้เห็นใน อัตราเงินเฟ้อและอัตราดอกเบี้ย
ภาวะเงินเฟ้อ เกิดขึ้นเมื่อราคาสินค้าและบริการแพงขึ้น
ในอีกด้านหนึ่ง มูลค่าของเงินลดลง
ถึงกระนั้น เงินเฟ้อไม่ใช่สิ่งที่แย่เสมอไป
ในความเป็นจริงแล้ว อัตราเงินเฟ้อต่ำ เป็นการส่งเสริมกิจกรรมทางเศรษฐกิจ
แต่อัตราเงินเฟ้อสูง ที่ไม่สอดคล้องกับความต้องการซื้อที่สูง
สามารถสร้างปัญหาให้กับเศรษฐกิจ หรือแม้กระทั่งนำไปสู่ภาวะถดถอยได้
ในขณะเดียวกัน อัตราดอกเบี้ย
สะท้อนให้เห็นถึงต้นทุนของการก่อหนี้ สำหรับบุคคลหรือบริษัท
อัตรดอกเบี้ยโดยทั่วไป เป็นอัตราร้อยละต่อปีของเงินกู้
ที่ลูกหนี้จ่ายให้เจ้าหนี้ จนกว่าจะชำระหนี้ครบ
อัตราดอกเบี้ยที่ต่ำนั้นหมายถึง บริษัทสามารถกู้ยืมเงินได้มากขึ้น
นั่นทำให้พวกเขาสามารถนำไปลงทุน ในหลายโครงการมากขึ้น
ในขณะเดียวกันอัตราดอกเบี้ยสูง จะเพิ่มต้นทุนของผู้ผลิตและผู้บริโภค
ฉุดกิจกรรมทางเศรษฐกิจให้ช้าลง
ความผันผวนของเงินเฟ้อและอัตราดอกเบี้ย
ช่วยให้เราเข้าใจสภาพเศรษฐกิจดียิ่งขึ้น
ว่าแต่อะไรคือสาเหตุ ของความผันผวนตั้งแต่ต้น
สาเหตุที่ชัดที่สุดคือเรื่องคาดไม่ถึง อย่างภัยพิบัติทางธรรมชาติ สงคราม
และปัจจัยทางภูมิรัฐศาสตร์
ตัวอย่างเช่น แผ่นดินไหว
สามารถทำลายสาธารณูปโภคพื้นฐาน ที่ผลิตสินค้าโภคภัณฑ์สำคัญ เช่น น้ำมัน
ทำให้ฝั่งผู้ประกอบการในระบบเศรษฐกิจ ต้องขึ้นราคาสินค้าที่พึ่งพิงการใช้น้ำมัน
ส่งผลให้ความต้องการซื้อสินค้าต่ำลง และเป็นตัวเร่งให้เกิดภาวะเศรษฐกิจถดถอย
แต่ในบางครั้ง ภาวะถดถอยเกิดขึ้นได้ ในช่วงเศรษฐกิจรุ่งเรือง
เป็นไปได้แม้กระทั่งเนื่องจาก เศรษฐกิจรุ่งเรือง
นักเศรษฐศาสตร์บางท่านเชื่อว่า กิจกรรมทางธุรกิจจากการขยายตลาด
มีโอกาสไปถึงระดับที่ไม่ยั่งยืน
ตัวอย่างเช่น บริษัทและผู้บริโภค อาจกู้ยืมเงินมากขึ้น
โดยคาดว่าเศรษฐกิจที่กำลังเติบโต จะช่วยให้รับมือกับภาระหนี้สินที่มากขึ้นได้
แต่หากเศรษฐกิจไม่โตเร็วดังที่คาดไว้
ในท้ายที่สุดพวกเขาอาจจมอยู่กับกองหนี้ ที่พวกเขาไม่อาจรับมือได้
เพื่อการชำระหนี้พวกเขาจำเป็นต้อง เปลี่ยนทิศทางเงินทุนจากส่วนอื่นๆ ในธุรกิจ
หรือลดค่าใช้จ่ายในการประกอบธุรกิจลง
ในด้านจิตวิทยาก็เป็นปัจจัยสนับสนุน ภาวะเศรษฐกิจถดถอยได้เช่นกัน
ความกลัวว่าเศรษฐกิจจะถดถอย จะเป็นดังการพยากรณ์ที่ย้ำความเชื่อของตน
หากความกลัวทำให้ผู้คน ยับยั้งการใช้จ่ายและลงทุน
ในการรับมือกับเรื่องนี้ ผู้ผลิตอาจตัดลดต้นทุนการดำเนินการ
เพื่อช่วยรับมือกับความต้องการซื้อสินค้า ที่ลดลงตามที่คาดการณ์ไว้
ซึ่งจะนำไปสู่วงจรการตัดลดต้นทุน แม้กระทั่งการลดค่าจ้าง
นำไปสู่ความต้องการซื้อสินค้าที่ต่ำลงไปอีก
แม้กระทั่งนโยบายที่ถูกออกแบบเพื่อป้องกัน ภาวะถดถอยสามารถเป็นปัจจัยสนับสนุน
ในช่วงเวลาที่ยากลำบาก รัฐบาลและธนาคารกลางอาจพิมพ์เงินเพิ่ม
เพื่อกระตุ้นการใช้จ่าย และลดอัตราดอกเบี้ยของธนาคารกลางลง
ผู้ให้กู้ขนาดเล็กลงไป สามารถลดอัตราดอกเบี้ยให้ต่ำลง
ส่งผลให้การก่อหนี้ ”ถูกลง” เพื่อเป็นการกระตุ้นการใช้จ่าย
แต่นโยบายเหล่านี้ไม่ได้ผลเสมอไป และอาจจำเป็นต้องกลับทิศทางของนโยบาย
เพื่อป้องกันภาวะเงินเฟ้อที่เกินจำเป็น
ซึ่งสามารถเป็นสาเหตุของภาวะถดถอย หากผู้คนไว้วางใจในหนี้ราคาถูก
และการกระตุ้นเศรษฐกิจของรัฐบาลมากเกินไป
ภาวะเศรษฐกิจถดถอยในยุคสัมฤทธิ์ ในที่สุดก็จบลงเมื่อเหล็กถูกนำมาใช้
ส่งเสริมให้เกิดการปฏิวัติทางการเกษตร และการผลิตอาหาร
การค้าในยุคปัจจุบันซับซ้อนมากยิ่งขึ้น
ทำให้การค้นหา ภาวะเศรษฐกิจถดถอยในปัจจุบันยากขึ้น
แต่ทุกๆภาวะถดถอยได้ให้ข้อมูลใหม่ๆกับเรา ในการช่วยคาดการณ์และรับมือ
กับภาวะเศรษฐกิจถดถอยในอนาคต อย่างมีประสิทธิภาพมากขึ้น